Sag om forældremyndighed samt fordeling af samvær
Ret: Retten i Esbjerg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I ESBJERG
DOM

afsagt den 3. september 2021

Sagen er behandlet for lukkede døre

Sag BS-6903/2021-ESB

Far
(advokat Jens Hedegaard)

mod

Mor
(beskikket advokat Britt Reinwald)

Denne afgørelse er truffet af Dommer.

Sagens baggrund og parternes påstande
Familieretshuset har den 17. februar 2021 indbragt sagen for retten.

Far har fremsat følgende påstande:

”…
Overfor Mors påstand om fuld forældremyndighed nedlægges påstand om
frifindelse.

Far nedlægger følgende selvstændige påstande:

Principalt:
Barn skal have bopæl hos Far.



/

2

Subsidiært:
Barn får samvær i en 7/7 ordning.

Mere subsidiært:
Fars samvær med Barn fastsættes efter Familierettens skøn, dog således at
samværet i videst muligt omfang påbegyn-des og afsluttes i institution.
…”

Mor har fremsat følgende påstande:

”…

Påstand forældremyndighed:

Den fælles forældremyndighed over Barn, Født 2018, ophæves og tillægges Mor
alene.

Påstand bopæl:
Bopælen på Barn, Født 2018, tillægges Mor.

Påstand vedrørende samvær ved bopæl hos Mor:
Far har samvær med Barn, Født 2018 i følgende omfang:

Weekend- og hverdagssamvær:

Principalt:

weekendsamvær i lige uger fra fredag kl. 15.00 med afhentning i institution til
søndag kl. 14.15 med afhentning på Fars bopæl.

Subsidiært:

weekendsamvær i lige uger fra fredag kl. 15.00 med afhentning i institution til
søndag kl. 14.15 med afhentning på Fars bopæl, og hver-dagssamvær i ulige uger
fra torsdag kl. 15.00 med afhentning i institution til fredag morgen med aflevering
i institution kl. 9.00.

Mere subsidiært:

weekendsamvær i lige uger fra fredag kl. 15.00 med afhentning i institution til
mandag morgen kl. 8.00 med aflevering i institution.

Vinterferie uge 7:



/

3

Hvert år fra fredag i uge 6 kl. 15.00 med afhentning i institution til fredag i uge 7
kl. 14.15 med afhentning på Fars bopæl.

Påsken:

Hvis weekendsamværet falder i weekenden med Palmesøndag, udvides wee-
kendsamværet så det først slutter onsdag før Skærtorsdag kl. 16.00 med afhent-
ning på Fars bopæl.

Hvis weekendsamværet falder i weekenden med Langfredag og Påskesøndag,
udvides weekendsamværet så det starter onsdag før Skærtorsdag kl. 15.00 med
afhentning i institution, og hvis institution er lukket, hos Mor til Påskesøndag kl.
14.15 med afhentning på Fars bopæl.

Hverdagssamvær bortfalder i påsken.

Jul og nytår:

Julesamvær i ulige år fra den 23.12 kl. 12.00 med afhentning på Mors bopæl til
den 25.12 kl. 16.00 med afhentning på Fars bopæl.

Nytårssamvær i lige år fra den 30.12 kl. 12.00 med afhentning på Mors bopæl til
den 1.1 kl. 16.00 med afhentning på Fars bopæl.

Det almindelige weekend- og hverdagssamvær bortfalder i perioden fra 21. de-
cember til 2. januar.

Sommerferie:

1 uge i skolernes sommerferie. Ferien begynder en lørdag kl. 12.00 og slutter
lørdag 7 dage senere kl. 12.00.

Hvis forældrene ikke kan blive enige om sommerferiesamværets placering, be-
stemmer mor først i de lige år og far i de ulige år.

Førstevælger, skal give den anden forælder skriftlig besked om feriens place-ring
senest den 1.12 året forinden. Hvis fristen ikke bliver overholdt, må den anden
forælder vælge først og skal give skriftlig besked senest 1.1. Sidstevæl-ger, skal
give skriftlig besked senest den 1.2.

Erstatningssamvær:

Der er automatisk erstatningssamvær efter forældreansvarslovens regler, hvis det
løbende samvær ikke gennemføres.

Bortfald af samvær:



/

4

Weekend- og hverdagssamværet bortfalder helt, hvis samværet helt eller bare
delvist ligger i bopælsforælderens ferier med barnet i skoleferierne.

Weekend- og hverdagssamvær der helt eller delvist ligger i forbindelse med
samværsforælders ferie med barnet, bortfalder.

Påstand vedrørende samvær ved bopæl hos Far:

Mor har samvær med Barn, Født 2018 i følgende omfang:

Weekend- og hverdagssamvær:

Principalt:

fredag i lige uger kl. 15.00 med afhentning i institution til fredag i ulige uger kl.
8.00 med aflevering i institution.

Subsidiært:

fra fredag i lige uger kl. 15.00 med afhentning i institution til onsdag i ulige uger
kl. 8.00 med aflevering i institution.

Efterårsferie uge 42:

Hvert år fra fredag i uge 41 kl. 15.00 med afhentning i institution til mandag
morgen i uge 43 kl. 8.00 med aflevering i institution.

Påsken:

Hvis det løbende samvær falder i weekenden med Palmesøndag, er der samvær til
onsdag før Skærtorsdag kl. 16.00 med afhentning på Mors bopæl.

Hvis det løbende samvær falder i weekenden med Langfredag og Påskesøndag,
udvides samværet så det starter onsdag før Skærtorsdag kl. 15.00 med afhent-ning
i institution, og hvis institution er lukket, på Fars bopæl til tirsdag efter 2.
Påskedag med aflevering i institution.

Jul og nytår:

Julesamvær i lige år fra den 23.12 kl. 12.00 med afhentning på Fars bopæl til den
28.12 kl. 16.00 med afhentning på Mors bopæl.

Nytårssamvær i ulige år fra den 28.12 kl. 12.00 med afhentning på Fars bopæl til
den første hverdag efter juleferien kl. 9.00 med aflevering i institution.



/

5

Det almindelige løbende samvær bortfalder i perioden fra 21. december til 2. ja-
nuar.

Sommerferie:

3 uger i skolernes sommerferie, som afholdes som 2 sammenhængende uger og 1
uge på et andet tidspunkt i skolernes sommerferie. To ugers ferie begynder en
lørdag kl. 12.00 og slutter lørdag 14 dage senere kl. 12.00 og en uges ferie be-
gynder en lørdag kl. 12 og slutter lørdag 7 dage senere kl. 12.

Hvis forældrene ikke kan blive enige om sommerferiesamværets placering, be-
stemmer mor først i de lige år og far i de ulige år.

Førstevælger, skal give den anden forælder skriftlig besked om feriens place-ring
senest den 1. marts. Hvis fristen ikke bliver overholdt, må den anden for-ælder
vælge først og skal give skriftlig besked senest 1. april. Sidstevælger, skal give
skriftlig besked senest den 1. maj.

Erstatningssamvær:

Der er automatisk erstatningssamvær efter forældreansvarslovens regler, hvis det
løbende samvær ikke gennemføres.

Bortfald af samvær:

Det løbende samvær bortfalder helt, hvis samværet helt eller bare delvist ligger i
bopælsforælderens ferier med barnet i skoleferierne.
…”

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens §
218 a.

Parterne har fælles forældremyndighed i henhold til loven.

Parternes samliv blev ophævet i 2020, og i forbindelse hermed flyttede Barn med
Mor.

Familieretshuset traf den 6. maj 2020 afgørelse om, at Barn midlertidig skulle
have bopæl hos Mor.

Spørgsmålet om forældremyndighed og bopæl har ikke tidligere været behand-let
ved familieretten.

Psykolog Børnesagkyndig har medvirket til hovedforhandlingen.



/

6

Forklaringer
Der er afgivet forklaring af Far og Mor.

Far har forklaret, at han bor på en landejendom ved By 1, som han købte for 7 år
siden, og løbende har renoveret. Der er Barn født og vokset op. Han og Mor har
kendt hinanden i 5 år. Han arbejder som Stilling 1 og har skiftende arbejdstider.
Han er selvstændig og arbejdsudlejer sig selv til blandt andet sin tidligere
arbejdsgiver, og derfor kan han i vidt omfang selv til-rettelægge sin arbejdstid.
Som regel starter han klokken 7 og holder kl. 15.00. Den fremlagte kalender viser,
hvornår han skulle hente Barn i dagplejen. Dag-plejen lå tæt ved, hvor de boede.
Mor havde, da de boede sammen, skiftende arbejdstider, og han kunne ved hjælp
af kalenderen jonglere med sin arbejdstid, så det passede med at hente Barn. Han
har fået en ny kæreste, men hun er endnu ikke involveret i Barns liv. De skal lære
hinanden ordentligt at kende, før Barn skal møde hende.

Den 26. marts 2020 ophørte hans og Mors samliv. Han kom hjem fra arbejde
tidligere end normalt og så, at Mor og hendes familie i gang med at flytte hendes
ting. Han fik skiftet låsene, og så stod Mor og hendes familie på gårdspladsen,
hvilket de ikke var tilfredse med. Derefter kørte han ned til en anden ejendom,
han ejer, og mens han sad der og ventede, kom Mors far kø-rende i en flyttevogn
og dyttede og båttede af ham, hvilket slog ham lidt ud.

Mor mente kun, at han skulle se Barn under opsyn, og der gik 6 dage, før han fik
hende at se igen. Før, de gik fra hinanden, havde han ofte hentet Barn og passet
hende, til hun skulle i seng. Mor havde på forhånd afmeldt Barn i dagplejen uden
at spørge ham og havde fået en ny lejlighed, der lå ½ time fra deres gamle
dagpleje. Da han fandt ud af det, tilmeldte han Barn igen. Der var tale om en
rigtig god dagplejer, hvilket de var enige om. Mors arbejde lå tæt ved den gamle
dagpleje, og derfor kunne Barn lige så godt blive der. Det endte med, at Barn kom
først i gæstedagpleje, så tilbage til den gamle dagpleje og siden i børnehave i By
2, hvor Mor bor i dag. By 2 ligger 35 km fra hans bopæl.
Han fik 2 timers samvær tre gange og et enkelt samvær en lørdag. Mor ville ikke
være med til mere, og de talte ikke ret godt sammen. Onsdag den 22. april 2020
hentede han derfor Barn i dagplejen og meddelte Mor, at han beholdt hende, til de
havde indgået en samværsaftale, fordi han ønskede en køreplan for det
fremadrettede samvær. Det endte med, at Mor sendte hans oplæg til en aftale om
en 7/7 ordning retur i underskreven stand. Forud havde han lagt op til 7/7-
ordningen, som Mor var imod. Da aftalen var underskrevet, afleve-rede han igen
Barn i dagplejen. Samme dag blev han kontaktet af Kommune 1, der havde
modtaget en underretning fra Mors far. Kommunen ind-kaldte dem til et møde.
Mødet forløb ok. Kommunen konkluderede, at alt var som det skulle være. De
synes dog, at det, der stod i brevet med hensyn til, at



/

7

han skulle have foræret sin datter væk i fødselsdagsgave, var underligt. Hele
forløbet var med til at hælde mere benzin på bålet.

Da han den følgende torsdag skulle hente Barn, var hun ikke i dagpleje. I den
mellemliggende tid havde Familieretshuset ophævet 7/7-aftalen med den be-
grundelse, at den var indgået under tvang. Herefter blev der fastsat en 3-11 af-tale.
Kort efter ændrede de igen denne aftale, fordi Mor ønskede at bytte uger. I dag
henter og bringer han Barn i børnehaven 35 km væk om torsda-gen, ligesom han
henter hende fredag i børnehaven, mens Mor henter hende hjemme hos ham kl.
14.15 om søndagen. Det giver ham kun ½ søndag med Barn, og ligesom det er et
problem, at hun skal hentes midt i sin middagslur. Han har forgæves forsøgt at få
tidspunktet ændret. Han var ikke enig i valget af børnehave til Barn.
Samværstorsdagene kommer til at gå med kørsel, fordi børnehaven ligger så langt
væk. Han ville gerne have haft en børnehave, der lå midt imellem dem. Han ejer
et udlejningshus, som han tilbød Mor at leje, så de kunne bo tæt ved hinanden, og
så Barn kunne løbe frem og tilbage mellem dem. Men det ville hun ikke være
med til. Mor ville absolut til By 2.

Han og Barn har det fint sammen. De går i skoven, kaster med sten og besøger
venner med børn. I modsætning til ham, har Mor kun et spinkelt netværk. Hun har
kun den allernærmeste familie, idet deres fælles venner var hans ven-ner, som han
stadig ser. Han har ikke meget kontakt til sin egen familie, men har derimod en
stor vennekreds.

Den 25. oktober 2020 lavede Mor ballade over, at der manglede en sut, da hun
skulle hente Barn. Det endte i en konflikt. En anden gang var hun util-freds med,
at der manglede brikker til et puslespil, som Barn havde haft med. Der har også
været uenigheder, fordi Mor er kommet for tidligt, selvom han har sagt, at hun
først skal komme kl. 14.15. Når hun kommer tidligere, bliver Barn helt kulret, og
derfor var han nødt til at sætte det på plads. Mor er me-get sparsommelig og
sparer på emballagen til Barns madpakker. Hun bruger gamle smørbakker og har
syet en pose, som Barn ikke kan have sin mad i, uden at frugten falder ud. Ifølge
børnehaven er det kun, når Barn er hos ham, Mor bruger rengjorte smørbakker og
posen til frugt.

Hvis han får bopælen, skal der være styr på tiderne med hente og bringe og på
madpakkerne. Der vil ikke være ballade over glemte ting. Desuden skal Barn gå i
en skole, der ligger midt imellem dem, så de skal køre lige langt. Han vil være
åben overfor at diskutere valget af skole, hvis ikke Mor er enig i hans valg. Dette
er i modsætning til Mor, der blot har dikteret alt.

Han kender ikke noget til beskyldninger om vold og har aldrig begået vold mod
Mor.



/

8

Hans mor lever, men hende har Barn ikke kontakt til. Han har nogle ældre be-
kendte, der bor tæt på, og som kan hjælpe ham med at passe Barn, hvis han får
brug for det. Barn er ikke renlig. I det omfang han kan, renlighedstræner han
hende. Han spørger ikke Mor til, hvordan de kan finde ud af den slags sammen,
fordi han og Mor ikke kan indgå aftaler, eftersom hun ikke overhol-der dem.

Han kan mærke på Barn, at hun savner sin far. Når han henter hende, kom-mer
hun løbende hen til ham, og nogle gange græder hun. Foreholdt, at det af bilag A
fremgår, at hans erfaring med at passe børn ikke er så stor, har Far forklaret, at det
skal forstås på den måde, at Mor som Uddannet har mere erfaring med at passe
børn, end han har. Han er ikke uegnet til at passe børn. Foreholdt, Kommune 2's
udtalelse fra 12. august har Far forklaret, at han ikke sagde nej til at medvirke til
forløbet i Familieværkstedet. Damen, der ringede, spurgte gentagne gange, om
han var interesseret. Hun sagde, at det ikke lød på ham, som var han interesseret,
hvilket han benægtede og gentog, at det var han. Til sidst sagde han én gang, at
han ikke var interesse-ret, og så smækkede hun røret på.

Han hilser ikke altid på Mor, når Barn bliver hentet og bragt. Han synes ikke, at
den kommunikation, som fremgår af bilag 9, er en positiv måde at kom-munikere
på. Mors svar var heller ikke positivt. Det endte med, at han flyt-tede sin
arbejdstid, men det fortalte han ikke Mor.

Foreholdt bilag 10 og udtalelsen i sms´en: ”Jeg tror du er fuld af løgn” , har Far
forklaret, at Mor troede, at Barn havde corona, og at han ikke kunne få samvær.
Flytningen havde medført, at Barn havde fået en ny læge, og han kunne ikke få
oplyst den nye læges navn. Mor endte med at sende en kopi af
sygesikringsbeviset.

For at få samarbejdet til at fungere overholder han alle aftaler. Det er korrekt, at
han og Mor ikke er specielt enige. De kunne begge være bedre ved hinanden. Han
synes ikke, at Mor gør ret meget godt for Barn. Hun er flyttet til et sted med en
lille have, hvor man skal hen over en indkørsel for at komme ud i ha-ven. Han
synes stadig, at Mor burde have sagt ja til at leje hans hus.

Han tror ikke, at der sker mere i relation til Familieværkstedet. Damen fortalte om
sine egne holdninger, og han skønnede på den baggrund, at det ville være håbløst
at deltage. Den pågældende fortalte, at hun selv var skilt, og han for-stod hende
sådan, at hun ikke var særlig positiv stemt overfor ham som mand, hvilket han
ikke syntes var særligt professionelt.

Forespurgt, om valget af en skole midt mellem deres bopæle først og fremmest vil
være et valg båret af hensynet til ham og Mor, har Far forklaret,



/

9

at det også vil være af hensyn til Barn. Der er ikke ret langt - cirka 15 km – hen til
henholdsvis hans og Mors bopæle, og Barn vil ikke få problemer i for-hold til at
se sine venner. Han ved ikke, hvor gammel hun skal være for selv at kunne
transportere sig.

Han har ikke sagt, at Mor bare kunne tage Barn med, da hun flyttede. Mor var i
perioder psykisk belastet og elskede at se tv og strikke, og det er ikke ham. Så gik
han ud og slog græs i stedet. Han har underskrevet papirerne omkring
talepædagog, og opstartsmødet tog han telefonisk. Han har passet Barn mange
gange i weekenderne, og det gør han også nu. Det var Mor, der ønskede, at Barn
skulle over til hendes forældre, når hun var på arbejde i weekenderne. Barn er
med i, hvad han laver, og han har en babyalarm på hende, når hun sover, og så
laver han noget andet imens.

Mor har forklaret, at hun er 37 år gammel og ikke har andre børn end Barn. Hun
arbejder som Stilling 2 på Arbejdsplads i By 3. Hun arbejder 30 timer og har kun
dagvagter på hverdagene. Hun har aftenvag-ter de fredag – lørdage, hvor Barn er
hos Far. Søndagene har hun altid dag-vagt. Indimellem har hun også aftenvagter
om torsdagen, når Barn er hos Far. Hun er meget tæt med sine forældre og har en
god veninde fra mødre gruppen. Derud over har hun gode kollegaer. Hun har
derfor flere pasnings-muligheder til Barn. Hun flyttede til By 2, fordi det var der,
hun kunne få en lejlighed. Det var først senere, Far tilbød, at hun kunne leje hans
hus. For-inden havde hun flere gange spurgt til det, men han havde sagt nej. Da
hun meddelte ham, at hun ville flytte, holdt han op med at tale til hende, og derfor
skulle hun hurtigt væk. Hun bor i en lejlighed, og Barn har eget værelse. Hun har
ikke en kæreste.

Da de boede sammen, gik hun hjemme med Barn på barselsorlov, mens Far
arbejdede. Hun havde 9 måneders barsel. Derefter var det primært hende, der
hentede og bragte Barn. Dengang havde hun mange aftenvagter, og hun sagde til
sin leder, at det ikke hang sammen med hendes privatliv, fordi Far arbejdede rigtig
meget. Han kom ofte først hjem for at spise og tog derefter af sted igen. Efter at
Barn blev født, så hun ham stort set ikke, og de havde nær-mest ikke noget
forhold. Far har slået hende tre gange, og hver gang var Barn til stede. Hun
anmeldte det ikke. Hun fik blå mærker, men var ikke til læge. Volden påvirkede
hende psykisk. Hun oplevede også psykisk vold på den måde, at Far kontrollerede
hende og krævede, at hun konstant stod til ansvar for, hvad hun lavede. Til sidst
kunne hun ikke være i det og var ved at knække psykisk. Hun havde flere gange
sagt, at hun ikke kunne holde til at være i forholdet, og hver gang sagde han, at
hvis hun flyttede, skulle hun tage Barn med. Derfor kommer det bag på hende, at
de sidder her i dag.



/

10

Barn havde i starten samvær minimum 3 timer hver uge. Det fremgår af hen-des
kalender og de sms´er, hun har gemt. Når hun spurgte Far, hvornår han havde tid
og lyst til samvær, svarede han, at det måtte hun bestemme. I april hentede Far
Barn i dagplejen og skrev, at hun ikke kunne få Barn udleve-ret. Hun var
fuldstændig uforstående overfor, hvad der skete. Far sendte en samværsaftale og
skrev, at hvis hun underskrev og var heldig, kunne det være, hun fik Barn igen
den 1. juni. Hun underskrev 7/7 aftalen under tvang. De praktiserede kun aftalen
½ uge, før den blev tilsidesat. Barn var som følge af ændringen meget
omklamrende, da hun kom hjem igen.

Der kom ikke noget ud af mødet i kommunen efter underretningen i bilag A. Far
lovede, at han ind imellem ville sende et billede af, hvad han lavede sam-men
med Barn, hvilket han aldrig har gjort. Efter afgørelsen om midlertidig bopæl,
skiftede hun ikke Barns dagpleje, fordi hun ønskede at skabe ro og sikre, at Barn
forblev i sit vante miljø. Desuden ønskede hun at please Far i et forsøg på at få et
bedre samarbejde. Det var først, da Barn skulle skifte til børnehave, at hun kom til
By 2. Efter underretningen til Kommune 2 fik de tilbud om et forløb i
Familieværkstedet i By 4.

Afhentningerne fungerer, selvom Far ikke gengælder hendes hilsner. Barn
kommer hen og giver verdens største krammer, og når Far går ind, bruger hun
kræfter på at tage Barn med på en god måde, også selvom Far ikke gi-der vinke.
Hun har fået hjælp i Familieværkstedet til at sikre, at Barn ikke bli-ver påvirket af
stemningen i afleveringssituationen. Der er samvær fra torsdag til fredag og fra
fredag til søndag i den modsatte uge. Barn reagerer på de mange skift ved at være
hård ved hende og fokuseret på, hvor hun er henne. Det er som om, Barn vil
fortælle hende noget, men hendes sprog ikke er sær-lig godt. Barn er renlig hos
hende og næsten også i børnehaven. Barn siger ikke selv til, men man kan se, at
hun vipper med numsen, og så gør hun hende opmærksom på, at hun skal på
toilettet. Når hun siger til Barn, at det er far, der skal hente, svarer hun nej og
siger, at far arbejder. Hun ønsker ikke wee-kendsamvær udvidet til mandag, fordi
det fungerer godt for Barn at komme hjem i vante rammer, før ugen begynder.
Udvidelse af weekend- og ferie-samværet er ikke til Barns bedste. Barn har
reageret på de 9 dages sommer-feriesamvær. Hun er tryghedssøgende og ville
ikke med hende på sommerferie, fordi hun ønskede at blive på sit eget værelse.
Bortfaldsklausulen er vigtig, fordi hun og Far ikke selv kan finde ud af tale om
hverdagssamværet op til ferien. Allerede i maj skrev hun og spurgte Far, om de
kunne aflyse torsda-gen op til ferien, men hun fik ikke svar, og derfor meddelte
hun i ugen op til fe-rien, at hverdagssamværet var aflyst.

Barn trives godt og elsker børnehaven og sine venner. Barn har udfordringer med
sproget, og de afventer, at hun kan komme til talepædagog. De har endnu ikke
fået blanketten, som de begge skal skrive under på. Hun har ikke hørt fra



/

11

nogen – heller ikke fra Far – at det er et problem, at hun pakker madpakker og
frugt i genbrugsmateriale. Grunden til, at hun gør det, er, at Far ikke tøm-mer
madkassen. Derfor er den ødelagt af rådden mad, når Barn kommer hjem.

Det er superærgerligt, at Far ikke ville være med til forløbet på Familieværk-
stedet. Hun har fået at vide, at de har gjort meget for at overtale ham. Hun har fået
meget ud af forløbet, der har givet hende andre måder at tackle det på, når der
opstår problemer. Forløbet afsluttes den 1. september, da de ikke kan gøre mere
for hende, uden at Far er med. Hun har også gået til psykolog for at få bearbejdet
følgerne af den psykiske vold, hun har været udsat for.

Hun og Far kommunikerer via mail, men han svarer hende ikke, når hun for
eksempel skriver, hvordan hun renlighedstræner Barn. Hun ønsker den fælles
forældremyndighed ophævet, fordi der ikke er et samarbejde. Hun kæmper for et
samarbejde, men det er svært. Det er ikke Barns tarv at gå på en skole midt
mellem deres bopæle. I dag bor Barn blandt vennerne fra børnehaven, hvilket
betyder meget for hende. De har ikke været enige om fornyelse af Barns pas. Hun
smed det gamle pas ud, da det udløb, og Far har efterspurgt et nyt pas, men hun
har ikke anskaffet et, fordi der ikke lige nu er noget at bruge det til. Hvis Far skal
på ferie med Barn, vil hun sørge for et pas. Hun har lagt op til et fælles
opstartsmøde i børnehaven, men Far ringede og sagde, at han ville have et møde
selv.

Far har aldrig været der for Barn, da de boede sammen og hun er Barns primære
omsorgsperson. I de weekender, hvor hun arbejdede, var det i vidt omfang hendes
forældre, der passede Barn. Hun bekymrer sig generelt for Barn og hendes trivsel
og for, om det dårlige samarbejde kommer til at gå ud over hende. De er ikke to
om det, de bør være fælles om, og de er ikke enige om
ret meget. Hun er bekymret for, om Barn er for meget alene, fordi Far har
travlt med en masse, eller om Barn kommer til at leve i en bil, når Far kører frem
og tilbage mellem sine ejendomme og gøremål.

Hun har hele perioden arbejdet det samme sted. Hendes arbejde ligger 7 km fra
Fars ejendom og 5-6 km fra den gamle dagpleje. Hun afleverer Barn i dag-plejen,
også selvom hun har mange fridage. Hun startede på sin nuværende ar-bejdsplads
i 2019 og havde til at begynde med 2 aftenvagter på en uge. Hun meddelte sin
leder, at det ikke gik, og så blev det sat ned til 1 aftenvagt. Indi-mellem har hun
haft vagter, hvor hun først har haft fri klokken 17, hvor dag-plejen var lukket, og
så måtte Far hente Barn. Hun har weekendarbejde i de weekender, Barn er hos
Far. Det var også derfor, hun anmodede Familie-retshuset om at bytte uger efter
årsskiftet. Det var en uge eller fjorten dage efter flytningen, at Far fik 3 timers
samvær. Det var Familieretshuset, der bestemte, at de skulle til separate møder,
fordi hun havde fortalt om vold. Hun har ikke



/

12

datoerne på volden, der fandt sted over en længere periode. Den fandt sted ef-ter,
at de havde fået Barn. Barn er renlig i dagtimerne, og det har hun skre-vet til Far i
en mail fra forrige søndag. Hun og Barn har brugt ferien på at træne renlighed.

Hun tænker, at ni dage er lang tid for et barn på Barns alder, og kommer der
ekstra dage oveni, er det ikke barnets tarv. Hendes bekymring går på, at Barn i 9
dage skal ud af sin vante rammer. Far var tilsyneladende ikke enig i, at
torsdagssamværet før ferien skulle aflyses. Da han ikke havde svaret, blev hun
stædig, og da Barn sagde, at hun ikke ville hjem til far, kom hun ikke af sted. Hun
fandt efterfølgende ud af, at det var i strid med samværsaftalen.

Barn må ikke komme til udlandet på grund af corona, og fordi det står i deres
samværsaftale, at hun ikke må komme til udlandet uden, at de er enige. Hvis Far
skal til Tyskland og handle, må han sige det, så sørger hun for et pas. Hun har en
gang taget sin mor med, da hun hentede Barn. Mens hun stod med Barn, hviskede
Far, at han kraftedeme ikke ville se hendes forældre på sit matrikelnummer. Hun
vidste, at hans forhold til hendes forældre var an-strengt, men tog sin mor med
efter råd fra politiet. Hendes overbo er en ganske almindelig mand med kæreste
og børn. Far skræmte hendes omgangskreds væk, men i dag er den kommet
tilbage.

Hun har sagt til Barn, at hun skal smide genbrugsemballagen ud, når hun er
færdig med at spise, så hun er sikker på, at Barn ikke spiser gammel eller råd-den
mad, når hun er sulten henne ved Far.

Parternes synspunkter

Parterne har ikke ønsket at procedere sagen.

Rettens begrundelse og resultat
Parternes forhold har efter samlivsophævelsen været præget af konflikter, gen-
sidige beskyldninger og flere tilfælde af forsøg på via tilbageholdelse af Barn at
gennemtvinge deres egne holdninger til de forhold, der ikke er enighed om. De
kommunikerer på skrift, hilser ikke på hinanden i forbindelse med overleve-ring
af Barn efter endt samvær, ligesom de ikke har været enige om grund-læggende
forhold som spørgsmålet om, hvor Barn skulle gå i dagpleje, børne-have og til sin
tid skole.

Der er nu gået knap 1½ år efter samlivsophævelsen, uden at samarbejdet er
bedret, og Far har ikke ønsket at deltage i forløbet i Familieretsværkste-det.



/

13

På den baggrund finder retten, at der er påvist konkrete holdepunkter for at an-
tage, at forældrene ikke vil kunne samarbejde om Barns for-hold til hendes
bedste, og at det er bedst for Barn, at den fælles forældremyn-dighed ophæves, jf.
forældreansvarslovens § 11, 2. pkt., jf. § 4.

Efter en samlet vurdering og som påstandene er nedlagt finder retten det heref-ter
bedst for Barn, at forældremyndigheden tillægges Mor alene.

Efter en samlet vurdering af barnets forhold, herunder Barns alder, hensynet til at
der ikke skal være for mange skift, og at det af hensyn til Barn er bedst, at
overlevering foregår via børnehaven, finder retten, at Barn skal have samvær med
Far, jf. forældreansvarslovens § 19 og § 21, som nedenfor bestemt.

THI KENDES FOR RET:

Den fælles forældremyndighed ophæves, og Mor skal have for-
ældremyndigheden alene over Barn, Født 2018.

Barn, Født 2018, skal have samvær med Far på følgende måde:

Weekend- og hverdagssamvær:

weekendsamvær i lige uger fra fredag kl. 15.00 med afhentning i institution til
mandag morgen kl. 8.00 med aflevering i institution.

Vinterferie uge 7:

Hvert år fra fredag i uge 6 kl. 15.00 med afhentning i institution til fredag i uge 7
kl. 14.15 med afhentning på Fars bopæl.

Påsken:

Hvis weekendsamværet falder i weekenden med Palmesøndag, udvides wee-
kendsamværet så det først slutter onsdag før Skærtorsdag kl. 16.00 med afhent-
ning på Fars bopæl.

Hvis weekendsamværet falder i weekenden med Langfredag og Påskesøndag,
udvides weekendsamværet så det starter onsdag før Skærtorsdag kl. 15.00 med
afhentning i institution, og hvis institution er lukket, hos Mor til Påskesøndag kl.
14.15 med afhentning på Fars bopæl.



/

14

Hverdagssamvær bortfalder i påsken.

Jul og nytår:

Julesamvær i ulige år fra den 23.12 kl. 12.00 med afhentning på Mors bopæl til
den 25.12 kl. 16.00 med afhentning på Fars bopæl.

Nytårssamvær i lige år fra den 30.12 kl. 12.00 med afhentning på Mors bopæl til
den 1.1 kl. 16.00 med afhentning på Fars bopæl.

Det almindelige weekend- og hverdagssamvær bortfalder i perioden fra 21. de-
cember til 2. januar.

Sommerferie:

1 uge i skolernes sommerferie. Ferien begynder en lørdag kl. 12.00 og slutter
lørdag 7 dage senere kl. 12.00.

Hvis forældrene ikke kan blive enige om sommerferiesamværets placering, be-
stemmer mor først i de lige år og far i de ulige år.

Førstevælger, skal give den anden forælder skriftlig besked om feriens place-ring
senest den 1.12 året forinden. Hvis fristen ikke bliver overholdt, må den anden
forælder vælge først og skal give skriftlig besked senest 1.1. Sidstevæl-ger, skal
give skriftlig besked senest den 1.2.

Erstatningssamvær:

Der er automatisk erstatningssamvær efter forældreansvarslovens regler, hvis det
løbende samvær ikke gennemføres.

Bortfald af samvær:

Weekend- og hverdagssamværet bortfalder helt, hvis samværet helt eller bare
delvist ligger i bopælsforælderens ferier med barnet i skoleferierne.

Weekend- og hverdagssamvær der helt eller delvist ligger i forbindelse med
samværsforælders ferie med barnet, bortfalder.

Ingen af parterne betaler sagsomkostninger til den anden part eller til statskas-sen.



/

 




/